
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


Ч Е Ч И М


2022-жылдын «15» апрели 		    № 77    	                          Москва шаары


Бажы бирлигинин Комиссиясынын 2011-жылдын 9-декабрындагы № 877 чечимине өзгөртүү киргизүү жөнүндө 

2014-жылдын 29-майындагы Евразия экономикалык бирлиги жөнүндө келишимдин 52-беренесине, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын иш регламентине № 1 тиркеменин 
29-пунктуна ылайык, Евразиялык экономикалык комиссиясынын Кеңеши 
ч е ч т и:
1. Бажы бирлигинин Комиссиясынын 2011-жылдын 
9-декабрындагы «Дөңгөлөктүү транспорт каражаттарынын коопсуздугу жөнүндө» Бажы бирлигинин техникалык регламентин кабыл алуу тууралуу» № 877 чечиминин 3-пункту төмөнкүдөй мазмундагы 
3.2.7-пунктча менен толукталсын:
«2023-жылдын 1-февралына чейин Армения Республикасында, Беларусь Республикасында, Казакстан Республикасында, Кыргыз Республикасында Техникалык регламентке № 2 тиркеменин 113 жана 114-пункттарын жана Техникалык регламентке № 3 тиркеменин 
16 жана 17-пункттарын колдонбостон Евразия экономикалык бирлигине мүчө мамлекеттин аймагында даярдалган же чет өлкөлүк даярдоочулардын расмий өкүлдөрү тарабынан Евразия экономикалык бирлигине мүчө мамлекеттин ташып келинген М жана N категорияларындагы транспорт каражаттарынын шайкештигин баалоого жана жүгүртүүгө чыгарууга жол берилет. 
2023-жылдын 1-февралына чейин Россия Федерациясында транспорт каражаттарын шашылыш ыкчам кызматтарды чакыруу системалары (түзүлүштөрү) менен жабдууга талаптарды колдонбостон жүгүртүүгө чыгарылган транспорт каражаттарынын шайкештигине баалоо жүргүзүүнүн өзгөчөлүктөрү Россия Федерациясынын Өкмөтүнүн ченемдик укуктук актыларына ылайык белгиленет.
Эгерде мындай транспорт каражаттарына карата Евразия экономикалык бирлигинин тиешелүү мүчө мамлекеттеринин мыйзамдарында башкасы белгиленбесе, бул транспорт каражаттары Евразия экономикалык бирлигине мүчө мамлекеттин аймагында өндүрүлгөн же аймагына чет өлкөлүк даярдоочулардын расмий өкүлдөрү ташып келген учурларды кошпогондо Евразия экономикалык бирлигине мүчө мамлекеттердин аймактарында ушул пункттун биринчи жана экинчи абзацтарында көрсөтүлгөн транспорт каражаттарына ээлик кылуу, пайдалануу, башкаруу укуктарына жол берилбейт».
2.  Евразия экономикалык бирлигине мүчө мамлекеттердин өкмөттөрүнөн, эгерде Евразия экономикалык бирлигине мүчө мамлекеттердин өкмөттөрүнүн ортосунда (анын ичинде эки тараптуу форматта) башка келишимдер жетишилбесе Бажы бирлигинин Комиссиясынын 2011-жылдын 9-декабрындагы № 877 чечиминин 
3.2.7-пунктунда көрсөтүлгөн транспорт каражаттарын ташып чыгууга (анын ичинде убактылуу) жол бербөөнү камсыз кылуу суралсын.
	3. Ушул Чечимдин аткарылышы Евразия экономикалык бирлигине мүчө мамлекеттердин мыйзамдарына ылайык Евразия экономикалык бирлигине мүчө мамлекеттердин ыйгарым укуктуу органдары тарабынан контролдонот.
	4. Ушул Чечим расмий жарыяланган датадан тартып 
10 календардык күн өткөндөн кийин күчүнө кирет жана 2022-жылдын 15-апрелинен баштап пайда болгон укук мамилелерине жайылтылат.

